Abeddel-agi n uzwel mačči deg yedlisen kan i yella imi i t-id-nufa ula deg yeḍrisen labeεda deg yisefra: deg usefru yellan deg wara ɣer usefru yettuzergen dɣa deg usefru Tissirt deg wara n ul yerɣan yuɣal tissirt n ufus mi yuɣal ɣer tira n tmacint isegez-id azwel s wawal i s-yerna. Akken daɣen i ibeddel azwel i yellan Isem aḥnin deg usefru amezwaru deg udlis n yisefra ul yerɣan yerra-t deg tira n tmacint d udlis yettuzergen yemma. Deg usefru afus irefden aɣanib deg wara yuɣal afus irefden imru deg tira n tmacint. Asefru Riɣ tameṭṭut deg tmerkast yella Agḍiḍ ira tafsut, ma d nekk ay riɣ d tameṭtut deg wara akked uḍris yettuzergen yuɣal Riɣ tameṭṭut. Asefru tamuɣli twala imru yura deg tmerkast ma deg wara yuɣal tiṭ twala imru yura.